
Születésük után az állatok kicsik és általában maga- 
tehetetlenek. Akár a pici gyerekek. Sok idő telik 
el, amíg olyan naggyá és ügyessé lesznek, mint a 
szüleik. Az állatok gyerekkorát is nagyrészt játék 
tölti ki. Eközben megismerkednek környezetükkel, 
és szinte észrevétlenül megtanulják mindazt, amit 
felnőtt korukban tudniuk kell. 

A kérdésre, hogy milyenek a kicsi állatok, bizonyá- 
ra ti is ezt felelitek: vidámak és kedvesek. Valóban 
így van. És ez a titka annak, hogy annyira szeretjük 
őket. 


Féléves korában a maci 
már majdnem felnőttnek számít 

Ha! volt, hol nem volt, volt egyszer egy 
király, volt neki három lánya; egy barna, egy 
vörös és egy szőke; az első csúnyácska, a má- 
sodik olyan-amilyen, a legkisebb jó és szép volt. 
A két nagyobb irigykedett rá. Ennek a király- 
nak három trónusa volt: egy fehér, egy vörös és 
egy fekete. Amikor elégedett volt, a fehérbe 
telepedett, amikor közepesen érezte magát, a 
vörösbe, amikor dühös volt, a feketébe. 

Egy nap a fekete trónhoz indult, hogy ráül- 
jön, mert haragudott a két nagyobbik lányára. 
Azt mondta neki a legnagyobbik: 

— Apámuram, jól pihent? Haragszik rám, 
hogy a fekete trónon látom? 

— Igen, haragszom rád. 

— De miért, Apámuram? 

— Azért, mert egyáltalán nem szeretsz en- 
gem. 

— Én? Én szeretem, Apámuram. 

— Hogy szeretsz? 

— Mint a kenyeret. 

jött a második. 

— Apámuram, jól pihent? Miért ül a fekete 
trónon? Rám haragszik? 

— Igen, rád. 

— Rám, de miért, Apámuram? 

— Mert egyáltalán nem szeretsz engem. 

— De én szeretem magát, mint a. . . 

— Mint a? 

— Mint a bort. 

Jött a legkisebb, csupa mosolygás. 


— Ó, Apámuram, jól pihent? A fekete tró- 
non? Haragszik rám talán? 

— Igen, haragszom rád, mert te sem szeretsz 
engem. 

— De én szeretem. 

— Hogyan szeretsz? 


— Mint a sót! 
— Mint a sót! Oh, nyomorult! Menj a sze- 
mem elől, látni sem akarlak többé! — és ki- 


ÚGY SZERETLEK 


MINT A SÓT! 


adta a parancsot, hogy kísérjék el az erdőbe és 
öljék meg. 

Amikor anyja, a királyné, aki igazán szerette 
őt, megtudta a király parancsát, azon törte a 
fejét, hogy mi módon menthetné meg. Volt a 
királyi palotában egy ezüst gyertyatartó, olyan 
nagy, hogy Zizola — így hívták a legkisebb 
lányt — elfért benne. A királyné oda rej- 
tette őt. 

— Menj, add el ezt a gyertyatartót! — 
mondta a leghűségesebb szolgájának. 


BT 


A szolga elvitte a gyertyatartót a piacra. Ott 
járt éppen Torralta király fia, megvizsgálta a 
gyertyatartót minden oldalról, majd megkér- 
dezte, mibe kerül. A szolga mondott egy cse- 
kély összeget, és a királyfi elvitte a gyertyatar- 
tót a palotába. Flhelyezte az ebédlőben. 

Este a királyfi társaságba ment, a szolgák ott 
hagyták neki az elkészített vacsorát és aludni 
mentek. Amikor Zizola hallotta, hogy a te- 
remben nincs senki, kiugrott a gyertyatartóból, 
megette az egész vacsorát, aztán visszabújt a 
rejtekhelyére. 

Megérkezik a királyfi, nem talál semmi enni- 
valót, csenget. A szolgák megesküsznek, hogy 
otthagyták feltálalva a vacsorát. 


— Ha még egyszer előfordul, mindnyájato- 
kat elbocsájtlak! 

Másnap este, jóllehet mindent kulcsra zár- 
tak, ugyanez történt. A királyfi így szólt: 

— Várjuk meg a holnap estét. 

Eljött a másnap este. Mit csinált a királyfi? 
Elrejtőzött az asztal alá, ahol beborította a föl- 
dig csüngő terítő. Jönnek a szolgák, elhelyezik 
a tányérokat, és kulcsra zárják az ajtót. Alig- 
hogy kimentek, kinyílik a gyertyatartó és kijön 
belőle a szép Zizola. Előlép erre a királyfi és 
megfogja a karját. Akkor Zizola térdre borul 
előtte és elmeséli történetét. A királyfi azt 
mondja neki: 

— Jól van, legyen a feleségem! De addig búj- 
jon vissza a gyertyatartóba. 

Az ágyban, a királyfi egész éjszaka nem tudta 
lehunyni a szemét, annyira szerelmes lett. Reg- 
gel megparancsolta, hogy hozzák a gyertyatar- 
tót a szobájába; látni szeretné, olyan szép. 
Azután kiadta a parancsot, hogy hozzanak a 
szobájába két adag ennivalót, mert nagyon 
éhes. 

Egy szép napon azt mondta a királyfi a ki- 
rálynénak: 

— Meg akarok nősülni. 

— Óh fiam, ez őrült dolog! — mondta a ki- 
rályné. 

De ő komolyan mondta, kiadta a parancsot ; 
egy héten belül készüljenek a házasságra. 

Megérkeztek a templomba, és a király egé- 


szen az oltár elé vitte a gyertyatartót. Amikor a 
megfelelő pillanat elérkezett, kinyílt a gyertya- 
tartó és kiugrott belőle Zizola. Megtartották 
az esküvőt és visszatértek a palotába. Elmond- 
ták a királynénak az egész történetet. Ott így 
szólt a menyéhez a királyné: — Most pedig be- 
szélek édesapáddal! 

Nagy lakodalmat rendezett, és meghívott 
minden környékbeli királyt; Zizola apját is. 
A királyné minden fogást só nélkül készített 
Zizola apjának. A meghívottaknak azt mondta 
a királyné, hogy a menyasszony nincs jól, és 
nem tud az ebédhez jönni, de azért csak állja- 
nak az evéshez! De Zizola apja nem evett. 

— Miért nem eszik, Felség? Nem ízlik Ön- 
nek? 


— Hát nem, nem érzem jól magamat. 

És akkor eszébe jutott leánykája válasza. 

— Ő, én nyomorult, mit tettem! 

A királyné megkérdezte, mi baja van, és ő el- 
kezdte mesélni Zizola egész történetét. Akkor 
a királyné felkelt és hívatta a kis menyasz- 
szonyt. 

Az apa sírva megölelte a lányát és megkér- 
dezte, hogyan került ide. Hívatták az anyját is, 
újra megrendezték az esküvőt, mindennap mu- 
lattak, úgy hiszem, ma is ott vannak, és tán- 
colnak. 


ITALO CALVINO olasz népmesegyűjteményéből 
Fordította PETŐ MÁRIA . SOMORJAI ÉVA rajzai 


OSVÁT ERZSÉBET 


Sülafánk 


Serceg a zsír, 

sül a fánk. 

Fényessárga serpenyőből 
ragyog ránk. 


illatozik, 

nő, dagad 

az orrunkat csiklandozó 
jó falat. 


Már a tálon 
a sok fánk. 
Fehér cukorfelhő alól 
nevet ránk. 


Ránk nevet 

és integet. 

Itt a farsang, vidám farsang, 
gyerekek. 


ara 


SZŰCS IMRE 


Katóka és Macóka 


— Szép Katóka, Katóka, 
Sül-e már a lapótya? 

— Hogyne sülne, hogyne már, 
Lapótya lesőre vár. 


— Szép Katóka, Katóka, 
Nekem is jut lapótya? 

-— Hogyne jutna, Macókám, 
Ha lesz sok-sok lapótyám. 


— Több is legyen, s csudajó, 
Dorombolja a Macó, 
Mivel akkor, Katóka, 
Kipukkaszt a lapótya. 


— De kótyonfitty, Macóka, 
Másképpen fest a móka: 
Lapótyát csak az ehet, 
Aki fog száz egeret! 


— Ej, te csörfös Katóka, 
Kergessen meg a róka, 
Buzatarlón szalasszon, 

S a tésztádhoz ragasszon! 


Macóka s- cica, becézve 
Lapótya — lángos, Erdélyben 

HORGAS BÉLA 


M egmondom neked, ki ez a Széltoló . . . 
Manók rokona, varázslók barátja, csavargók 
társa! Nagyon kíváncsi. Csupa fül és csupa szó. 
A szeme villogó, az inge suhanó-kék, a nadrágja 
rojtos-piros, a köpenye (ha van: szárnyas és 
foltos) — de ez még semmi! Az eszejárása csa- 
varos, és nemcsak csupa fül és csupa szó, hanem 
csupa szív is a mi Széltolónk... Szeresd!.. . 
Ő mesél és te olvasod, követed. Ez a Széltoló 
lépten-nyomon belepottyan vagy beleugrik 
egy történetbe, megszólít akárkit, nem fél sen- 
kitől és bárkinek segít, aki megkéri... Vagy 
aki rászorul... Néha még annak is, aki meg 
sem kéri és rá sem szorul. Mit tegyünk? Ilyen! 
Ha ő a barátod, hát számíthatsz az ügyességére, 
az erejére. De te is segíts ám neki!... Ho- 
gyan? Hát figyelj rá, nézd a mozgását, hallgasd 
a szavait és súgj neki, izgulj érte. . . 

— Mi történt a minap is! Ezt hallgassátok 


meg... Nagy siettemben nekiszaladtam fejjel 
egy néninek, az meg éppen az ördög öregany- 
jának az öreganyja volt és parazsat vitt egy hal- 
ványzöld csészében. A csésze leesett és eltö- 
rött, a parázs kigurult és elhamvadt. Hű, de 
megszeppentem. ,aj, ne tessék haragudni, 
nem akartam!" — szóltam az ördög öreganyjá- 
nak öreganyjához, de az nagyon megharagu- 
dott. Erős hangon rámparancsolt: ,, Velem 
jössz, beste, és hétszer ennyi parazsat fújsz ne- 
kem a kemencében, és hét csészét vásárolsz a 
vásárban, vagy leharapom a fejedet!" Nem tud- 
tam, mit jelent a , beste", de a fejleharapást 
értettem, és azt is elismertem, hogy hibás va- 
gyok. . . Mit volt mit tenni, menni kellett enge- 
delmesen... Közben persze törtem a fejem, 
hogy miképpen szabadulhatnék... Mert a pa- 
rázsfújáshoz se volt kedvem... 

— Megvontam a vállam, és otthagytam a mo- 


gorvát. Nem erőszak a palacsintaevés és a kor- 


csolyázás... Otthagytam, de azért izgatott, 
hogy miért beszélt így velem, és hirtelen 
eszembe jutott... Ohó! De hiszen ez a Wac- 
vacz mezítláb volt! Hogyan is jöhetne korcso- 
lyázni így... A meztelen talpára nem kötheti 
föl a vasat... Egy pillanatig gondolkoztam és 
máris cselekedtem. A közelben lakott régi ba- 
rátom, Abajusz, a nyugdíjas csizmadia... Biz- 
tosan segít, ha megkérem! Odavágtattam, be- 
csöngettem, beléptem, és egy lélegzetre elda- 
ráltam, hogy mi járatban vagyok. Abajusz per- 
sze értette, hogy nem akármiről van szó, mert 
ő is szeretett korcsolyázni, ismerte Wacvacz 
manót és nagyon fázós volt. Egyszerűen le- 
akasztott egy pompás bundás lábbelit a falról 
és a kezembe nyomta: , Remélem, jó lesz a 
méret!" 

— Az az igazság, hogy a pompás bundás lábbeli 


mérete nem volt éppen a legszerencsésebb. 
Wacvacz manónak előbb egyet kellett lépnie a 
csizmában, hogy aztán egyet léphessen a csiz- 
mával. Azt mondta erre a manó, hogy ez így 
jó, mert minden kétütemű lábbeli ilyen. Szó, 
ami szó, csodásan festett, és amikor rászerel- 
tük a korcsolyát, akkor meg. . . elállt szavunk 
a gyönyörűségtől! Hát még amikor meginduit 
Wacvacz! Ahogy elengedte a köpenyét és az 
úgy szállt utána, mintha szárny lett volna! Alig 
értem a jégen Wacvacz nyomába, akit min- 
denki megbámult, a környező liget fái, a szem- 
közti toronyóra és a sarki hirdetőoszlop. Mi- 
kor jól kiszáguldoztuk magunkat, hazaballag- 
tunk Wacvacz otthonába, s hogy jobban csúsz- 
szon a falat, Abajusz mestert is elhívtuk. . . Fi- 
nom kukoricapuliszka volt uzsonnára. . . 


HORGAS ÁDÁM rajzai 


Sárkánygyerek beteg 


A Sárkánygyerek megbetegedett. A doktor 
néni megvizsgálta és azonnal beutalta a kór- 
házba. Mentőautó szállította a kórházi épület- 
hez, a pavilonhoz, a kórházi doktor bácsi is 
megvizsgálta; kórházi pizsamát kapott, otthoni 
ruháit hazavitte Anyja. A fogkeféjét tarthatta 
magánál. A nővérke elmagyarázta, hogy ez fer- 
tőző osztály, innen semmilyen tárgyat, eszközt 
nem vihet majd haza. A Rókácskáját akkor is 
otthagyták, mégis maradjon vele valaki. Ágyba 
fektették a kórteremben. Bánatában a szurit is 
eltűrte. Érezte, hogy ez jó, szűnik a fájdalom. 
Elaludt. 

Az első napokban bágyadtan feküdt az ágy- 
ban. Elcsigázta a korábbi fájdalom. Egymás mel- 
lett kókadtak a fejecskék a fehér párnán, talán 
csak az egyik emelkedett kissé magasabbra. 
Mintha várakozna. Az ablak felé figyelt. Nem- 
hiába. A látogatási időben megérkeztek a Sár- 
kányszülők. Ez fertőző osztály: csak az ablakon 
át beszélgethettek. Sárkánygyerek mindegyik 
feje megélénkült egy kicsit. Visszaintegettek, 
visszabólogattak a kérdésekre. Aztán elcsen- 
desedtek újra. A dolgok akkor váltak nehe- 
zebbé, amikor végre jobban lett a Sárkánygye- 
rek. Már nem esett jól a fekvés, sokat gondolt 
arra, hogy egyedül van a kórházi szobában. 
A legérzékenyebb, legbánatosabb fejecskéivel 
bizony sírdogált is. 

A látogatók mindig pontosan érkeztek. 


Ilyenkor a legéhesebb fejével hamar megette 
azt az ennivalót, amit Anyja főzött: húslevest, 
madártejet, almakompótot. S egyre jobban 
várta, mit kap még. 

A katonákkal most nem szívesen játszott. 
Nagy rábeszélésre időnként kézbevette a dia- 
nézőt és befűzte a diafilmet. Anyja olyan teker- 
cseket hozott, amelyeket már jól ismert a Sár- 
kánygyerek. Ezeket nézegette sorra az összes 
fejecskéjével. A legokosabb feje elmagyarázta 
a képaláírásokat. Kiszínező füzetet is kapott, 
meg egy doboz színes ceruzát, és találtak olyan 
fajta kiszínezőt, melybe apró matricás képek 
voltak belefűzve. Ezeket ollóval kivágta, és a 
megfelelő helyre ragasztotta. A labdát a für- 
dőző mackók képéhez, a virágot a rétre. Ezzel 
a munkával jól telt az idő, de mégse érkezett el 
a látogatás. Elaludni nem mert, hátha éppen ak- 
kor érkeznek. Egy-egy gyöngébb fejecskéjének 
csukódott le a szeme, a többi éberen figyelt. 
Az ablak felé. Akkor Anyja egy nagy füzetet 
hozott. 

— Ez legyen a naplód! Rajzold bele mindig, 
ha történik valami. Eleinte nem akarta a Sár- 
kánygyerek. Hiszen ő még nem tud írni, még 
a legokosabb feje is csak néhány betűt ismer, a 
kígyózó S§-et, a kétfogú fésűt, az F-et, a ,,has- 
betűt", a D-t, a T-t. De aztán sikerült rábe- 
szélni mégis. 

Másnap ezzel várta a látogatókat. Kinyitotta 

a füzetlapot, és a fejecskék egymás szavába ez egy szuri, ez ebéd, ez még egy sírás. 
vágva magyarázni kezdték a különös jeleket: De ezt az utolsót már nevetve mondta. 

— Ez egy felébredés, ez itt egy reggeli (kakaó, Mire mindegyik feje elmosolyodik ezen, ad- 
de nem ittam meg), ez egy pisilés, ez egy sírás, digra talán már haza is mehet. 

KOVÁCS LAJOS 


Mesék rólam — első folytatás 


Amikor beteg vagyok, 
üres mindenhol a helyem, 
egy mosoly se marad az asztal körül; 


hát még mikor a hideg ráz! 
Velem vacog a lépcsőházi korlát, 
és éget a homok a játszótéren; 


mikor az én torkom bedagad, 
a járdák is elcsendesednek, 
még a kutyák is megnyugosznak; 


ha én elalszom a korareggelt, 
talán a helyijárat se indul, 
és ki sem kell mosni a nadrágomat; 


anya is csak várja, várja, 
legyen már sebes újra a térdem, . 
olyankor vagyok csak egészséges! : 


SZARSÁRTÁRYAh 
Ko Mer ke 


jul Más 


GYIKK 
BZSZSZZSZ 
KSKSKSKS 
SZANVANYA NYÁL 
CSKSKSKSKS 
INVANYANYANYT 
NIVÁNYANEANPAN 


ÖCSI, 
BÁTYÓ 


HÓEMBER 


Wharék Veronika 


; 
! 


Volt a mi régi lakásunkban 
egy ajtó. 

Ismeritek azt a fehérre fest 
rézkilincses fajtát, t 
amelyiknek egyik félfáját 
barnafoltosra koptatta az idő, . 
másik félfáját pedig 


; Ez, amelyikről most mesélek, 
BéZ ? Dorka lányom szobájába vezetett. 
d Belső oldalát színes képekkel, rajzokkal, 
matricákkal ékesítette a gazdája. 
Igen, főleg matricákkal, 
ez a történet lényege. 


létraszerű jelzés díszíti. . Ugyanis 
Minden létrafok mellett teltek az évek, és gyűltek a matricák. 
egy-egy név, s egy-egy : 7 Hz ; Dorka ajtaja már olyan volt, 
, ; mint egy virágzó, tarka rét. 
3 I 
JúLt db bi í akkor kiderült, hogy e 


1/SETŐK tiogyásst 
n nem megyek — age fg 


a lányom. e 


Én f — jóez bal Ja 
za, ást le nek látszott a át 
R1S mi j 
§ 4 9 pé 
Majd minden takőbblt 2 ti 
van egy ilyen ajtó. 
ML k ; mé 1 
; A s ; 


— Akkor már inkább. . . — nekilátunk, 
hogy levakarjuk a matricákat. 
Vakarta édesapa, vakarta nagymama, 
vakarta Ági, Dorka barátnője, 
és vakarta Dorka, s persze én, 
és Jóska, a bútorszállító, 


— az már a költözködés napján volt — 
na meg Péter, a sofőr, 
és vakarta Attila, Csaba és Zsolt,  , 
az új lakók három fia, 
akik közben beköltöztek a lakásba, 


és ott találtak bennünket, 
— Mint hangyák a morzsát? mert még nem végeztünk az ajtóval. 
Együttes erővel 
végül mégiscsak összegyűjtöttünk 


egy doboz 
pöndörödő, rongyos matricát, 
amit szépen átszállítottunk 
az új lakásba, 
s hiánytalanul felragasztottunk 
Dorka új ajtajára. 


— Mint pórázra kötött vizsla 
a gazdáját? 


— Rendben van — mondta — veletek megyek, 
de csak akkor, ha visszük az ajtót! 
— Az ajtót? Hogyan? 
Mint a teknősbéka a házát? 


Egészen olyan lett, mint a régi. 
Már csak a létrafokok hiányoznak, 
de türelem: meglesz az is! 


Írta és rajzolta: DÖBRENTEY ILDIKÓ 


GYÁRFÁS ENDRE 


DÖRMÖGŐÉK ÉS 
A TEKNŐ 


— ltt a régi mosóteknő. 

Ma már semmire sem való. 
Géppel mosunk. Vágjátok fel 
tűzifának — mondja Ányó. 


Berci szalad a baltáért. 
Bori megállítja bátyját: 
— Az efféle holminak még 
mások talán hasznát látják. 


Nagynénikénk udvarában 
virágtartó láda lehet. 
Odaadjuk neki, ha a 
tavasz elűzte a telet. 


— Tudjátok mit? — kiált Marci. 
— Van egy remek javaslatom. 
Szegezzük fel a szánkóra! 

Csúszhat, futhat a friss havon. 


Elkészül a szánkós teknő. 

Vagy nevezzük teknős szánnak? 
Olyan erős, hogy a hosszú 
ösvénynek is nekivághat. 


— Hadd húzzam én — kéri Marci. 
— Nem! Én húzom — rikkant Berci. 
Bori nevet: — Csak nem fogtok 
szégyenszemre összeveszni? 


Húzzuk mind a hárman! Előbb 
jó szénával rakjuk tele! 
Legyen benne egy vödörnyi 
megszárított vadgesztenye! 


Fut a teknő a szántalpon. 
Erre-arra kanyarodik. 
Lassít, mikor Borikáék 
meglátják a szarvasbocit. 


Megcsillan a szarvasborjú 
szemében a nagy öröm. 
Berci kiált: — Jó étvágyat! 
S mi a válasz? — Köszönöm. 


Bocsaink mint mesehősök 
a szarvasék bocijának 

a teknőből varázsoltak 
terült-terülj-asztalkámat. 


Figyeld meg a gép munkáját ! 


Mondd gyorsan! 


Ha-ha-ha-havazik 
He-he-he-hetekig 

Hu-hu-hu-hull a hó 
Hi-hi-hi, juj de jó! 


Képzeld el, hogy ezt a két sor képet egy okos gép rajzolta ide. 
De sajnos, két kockát üresen hagyott. Rajzolj oda valamit, ami 
beleillik a sorba, és küldd el Dörmögőnek! 


Játsszunk szó-gépesdit! 

A szabály hasonló, mint amit a gép működésével kapcsolatban felfedeztél. Ha arra rájöttél, máris 
feleselhetünk. Hogy is szokta a makrancos kisgyerek? — Nem! — mondja édesanyja. — De! — 
vágja rá indulatosan kisfia vagy kislánya. Sokkal mókásabb az a játék, amit most ajánlok neked. 


hideg-meleg óriás — 

kicsi-nagy vidám — 
szögletes — 
nappal — 
tél — 


Folytasd! Találj ki te is efféle feleselőket! Tudnak-e feleselni a színek? Hogyan? Küldj Dörmögőnek 
is belőlük! 

Találós kérdés A kivágós melléklet téli képeit megtalálhatod 
a Öö ezen a rajzon egy kivételével. Melyik a hiányzó 


Hullingó, szállingó, [v) EG le HNNS e ezt ZET ka j 
Markoddan-olvadó, 6 kép? Rajzold le Dörmögő Dömötörnek! 


csillogó, ragyogó, ; 
Nem mogyoró, nem dió! Mi az? ! 


Tél-nyár dominó 

A mellékleten téli és nyári képeket ábrázoló dominó- 
kat találtok: feleselő évszakokat. 

(A dominók hátoldalát is kiszínezhetitek , feleselőre" 
amint a jobbra lévő ábrán láthatjátok. Egyik felén a min- 
ta legyen színes, a másik felén a háttér. De használhattok 
többféle színt is vagy azonos szín sötét és világos árnya- 
latát. A lényeg az, hogy feleseljenek egymással.) 

Vágjátok ki a dominókat a vastag fekete vonalak men- 
tén, majd a szokásos módon (az egyforma képeket egy- 
más mellé rakva) párosítsátok őket. Az a győztes, akinek 
előbb sikerül letenni a dominóit. 


Hólabdázás 


A játékosok körben állnak, egyiküknél hólabda van 
(nagyobbra gyúrjátok, mint a hógolyót !), amit kézről- 
kézre adogatnak, miközben a következő versikét mon- 
dogatják : 

Jár a labda, jár, 

kézről kézre jár. 

Nem ejtjük ki a kezünkből, 

úgy adjuk tovább. 

Száll a labda, száll, 

ide-oda száll. 

Fiúk, lányok szaladjatok, 

mert még eltalál! 


HÓJÁTÉKO 


0: 


Akihez az utolsó szótagnál a labda kerül, igyekszik 


4 valakit eltalálni a szertefutó játékosok közül. Csak a 
hátukat és a lábukat szabad célozni! Akit eltalál, az új 
e oO hólabdát gyúr, a kör közepére áll, és akinek odadobja 
s A : 8 KA a hólabdát, az indítja a játékot. 
Hógolyózás Jó mulatást! 


A kijelölt játéktéren osszátok két részre a játékosokat. 
Az ,átfutók" a , városban", a ,hódobálók" a , mezőn" 
sorakoznak. Még a játék kezdete előtt gyúrjatok jó sok 
hógolyót. A játékvezető jelt ad, mire az ,átfutók" ka- 
pitánya egymás után átküldi játékosait a pálya szem- 
ben levő oldalára, a , várba". A cél az, hogy az átfutó 
játékosokat lehetőleg ne érje találat. A második csapat 
tagjai természetesen igyekeznek az átfutókat hógolyó- 
val eltalálni. Akit a hógolyó eltalál, az kiesik a játék- 
ból. Utolsónak a kapitány fut át. Miután ő is átfutott, 
megszámláljuk, hogy hányan estek ki a játékból. Utá- 
na a két csapat helyet és szerepet cserél. Az a csapat 
győz, amelyiknek kevesebb játékosa esett ki. 

Fontos szabály, hogy az átfutók a felállás sorrendjé- 
ben, egyenként hagyják el a várat. Átfutáskor bármi- 
lyen csel alkalmazható a találat elkerülésére: szabad 
lehajolni, guggolva, esetleg cikcakkban haladni stb. 


ze] 
Kedves Gyerekek! 


Egy hónapon át özönlöttek barlangunkba az 
újévi üdvözletek. Köszönjük a jókívánságokat! 
Reméljük, teljesülnek is, miként azok a jókí- 
vánságok is, amelyeket mi küldünk nektek. 

Örültünk a beszámolóknak is. Megtudtuk, 
hogy azok az óvodások, akik ősszel pityeregve 
indultak el hazulról, most sietősen, vidáman 
ugrálnak fel az óvoda lépcsőin. 

Az elsősök is megszokták már az iskolai éle- 
tet. Így van ez Takács Nórikánál is: 

,,90k piros pontom van, szinte nem is tudom 
megszámolni. Megpróbálok időnként jó is lenni, 
de ez nehezen sikerül, mert mindig van valami 
fontos mondanivalóm a körülöttem ülőkhöz." 

Tudom, nehéz csendben ülni. Vancsó Tamás 
nak is ez a gondja, de igyekszik segíteni magán: 

, Amikor csak tehetem, 
megmozgatom magam. 
Képzeld, Dörmi, hét fek- 
vőtámaszt tudok már!" 


Marci is kipróbálta az erejét, de az ötödik 
fekvőtámasz után elterült a földön. Alighanem 
a pocakja húzta le. 

Sikerül-e valakinek megdönteni Tamás re- 
kordját? Kinek hány fekvőtámasz sikerül egy- 
szerre? Írjátok meg! Marci majd figyelemmel 
kíséri az eredményt. 

Borika még kisóvodás, ezért nem tud levelet 
írni. Kérte, hogy köszönjem meg Szinai Dórá- 
nak, hogy ajándékot készített neki. Amikor 
Bori meglátta, milyen szép képet kapott, való- 
sággal repdesett az örömtől. Kérte, hogy mu- 
tassam meg nektek is. 


Hogyan is készült ez a kép? 

,:$0káig beteg voltam — írta Dorka — így volt 
időm otthon hajtogatni, ragasztani. Színes papír- 
ból hajtogattam a halakat, és felragasztottam őket 
egy kék lapra. . ." 

Jó ötlet! Így kiemelkednek a háttérből. Bo- 
rika az ágya fölé ragasztotta a képet, és amikor 
reggel kinyitja a szemét, első pillantása a ha- 
lakra esik. Így nem nehéz vidáman ébredni! 


Berci is velünk böngészte a leveleket. Na- 

yon szeret nevetni, és talált is két, kedvére 
való vidám verset. Az egyiket Klein Andris 
küldte: 

Ma van a szép vasárnap, 

nem találom kacsámat. 
Kacsám nyakán van a kulcsom, 
mit csináljak én most otthon? 

Össze-vissza rohangáltam, 
pénzért kulcsot csináltattam. 
Másnap visszajött a kacsám, 
ott lógott a kulcs a nyakán. 

A másik verset Koza Anda találta ki. Anda 
még csak öt éves, de gyakran talál ki meséket, 
versikéket a kistestvéreinek. Ez a vers nemcsak 
azért tetszett nekünk, mert vidám, hanem 
azért is, mert olyan, mintha Berciről és Marci- 
ról szólna: sar 


A két hörcsög 

Ketten vettek egy köcsögöt, 
Egyik fele egyiké, 

másik fele másiké. 
Eldobták a köcsögöt, 

száz darabra törött. 
Négyig tudtak számolni, ús 
el sem tudták osztani. ú B 


A két ügyes versért küldünk egy-egy juta- 
lomkönyvet, akárcsak azoknak a szerencsés 
rejtvényfejtőknek, akiknek Dörmi anyó ki- 
húzta a nevét a szerencsekerékből. 

Bő hóesést, sok téli vidámságot kívánunk 
minden olvasónknak! 


Dörmögőék 


MADÁR ESZTER rajzai 


Novemberi számunk rejtvényeinek helyes megfej- 
tése: 

Piros fogkefét rajzolt, aki helyesen válaszolt a Kinek 
van igaza? című rejtvényre. 

A Harapós kérdés című feladat szavai abban hasonlí- 
tanak egymásra, hogy mindegyikben elbújt a fog szó. 

GULÁCSI ÉVA, Makó Anyuka pólyással a hóesésben 


(A debreceni rajzpályázat jutalmazott munkája) 

JANUÁR 


Az Ó - év már messze jár! 
Új kedvet hoz Január. 
Legyen eztán minden hónap 
hírnöke a szépnek, jónak. 


(TAMKÓ SIRATÓ KÁROLY) 


